THCOM เจ๋งได้ใบรับรองมาตรฐานด้านบริหารจัดการคุณภาพดีเยี่ยม
HCOM รับมอบใบรับรองการตรวจประเมินระบบการบริหารความต่อเนื่องทางธุรกิจ ตามมาตรฐาน ISO 22301 : 2012 (Business Continuity Management System: BCMS) เพื่อรับรองว่าเป็นบริษัทที่มีการบริหารจัดการ เตรียมความพร้อม และมีแผนฉุกเฉินในการป้องกันความเสี่ยงอย่างมีประสิทธิภาพ
16 มิ.ย. 2559

 

บริษัท ไทยคม จำกัด (มหาชน) หรือ THCOM นำโดย นายไพบูลย์ ภานุวัฒนวงศ์ ประธานเจ้าหน้าที่บริหาร (ที่ 4 จากขวา) พร้อมคณะผู้บริหาร รับมอบใบรับรองการตรวจประเมินระบบการบริหารความต่อเนื่องทางธุรกิจ ตามมาตรฐาน ISO 22301: 2012 (Business Continuity Management System: BCMS) จากนายบุคลากร ใจดี ผู้แทนจากสถาบัน British Standard Institution (BSI) (ที่ 4 จากซ้าย) 
ทั้งนี้ เพื่อรับรองว่าไทยคมเป็นบริษัทที่มีการบริหารจัดการ มีการเตรียมความพร้อม และมีแผนฉุกเฉินในการป้องกันความเสี่ยงอย่างมีประสิทธิภาพ ซึ่งจะเป็นการสร้างความเชื่อมั่นว่าบริษัทฯ จะสามารถดำเนินภารกิจสำคัญในการเชื่อมต่อโครงข่ายการสื่อสารได้อย่างต่อเนื่องในทุกสภาวการณ์ อันจะเป็นประโยชน์ต่อการรองรับการเติบโตทางเศรษฐกิจ ส่งเสริมสังคม และสิ่งแวดล้อมที่ยั่งยืน  